Иван Бунин
Печалната бакърена луна…

Превод от руски: Кирил Кадийски, 2003

chitanka.info

Печалната бакърена луна

виси, но всичко тъне в тъмнина.

Луната топъл зрак в тъмата сее

и над блатата ален сумрак тлее.

Как късно е — такава тишина!

Луната май съвсем ще онемее:

поникна от самата мрачина

и — допотопна роза — аленее.

Звездите гаснат. Светла далнина.

Вода на хоризонта се сребрее,

осеяна от лунните петна.

Печален лик огледала, светлее

луната в ранната виделина.

Комар звъни. На тлен и топло вее.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.